**Descriere proiect**

 [**„Centrul de Informare pentru Investiții Europene”, cod proiect 1.2.060**](https://www.fonduri-ue.ro/anunturi-diverse/2388-descriere-proiect-centrul-national-de-informare-pentru-fonduri-europene-structurale-si-de-investitii-2014-2020-cod-proiect-1-2-060)

Serviciul Comunicare Instrumente Structurale din cadrul Ministerului Investițiilor și Proiectelor Europene,**în calitate de beneficiar**, gestionează proiectul „Centrul de Informare pentru Investiții Europene”. Decizia de finanțare a fost semnată în data de 28.12.2017.

În cadrul Centrului de Informare pentru Investiții Europene este îndeplinită atât funcția de informare (prin help-desk, call–center) și de promovare a fondurilor ESI 2014 – 2020, cât și funcția de ghișeu unic pentru IMM-uri, la nivelul Regiunii de Dezvoltare București-Ilfov, oferindu-le acestora servicii de informare/ consiliere de tip *one-stop shop* privind posibilitatea obținerii de finanțări complementare din alte programe/ mecanisme/ instrumente naţionale şi europene.

**Obiectivul general** al proiectului este diseminarea eficientă în rândul publicului larg și a segmentelor de public țintă, la nivel național, a informațiilor referitoare la investițiile și finanțările europene, naționale și extracomunitare, la modalitățile de accesare și beneficiile acestora pentru întreaga societate, contribuind la creșterea nivelului de conștientizare cu privire la rolul și contribuția Uniunii Europene la co-finanțarea proiectelor (inclusiv prioritățile politice ale UE și obiectivele politicii de coeziune).

**Obiectivele specifice** ale proiectului sunt:
- informarea la nivel național a publicului larg cu privire la oportunitățile oferite de fondurile ESI (help desk pentru publicul larg) și promovarea acestor fonduri; diseminarea informațiilor despre finanțarea UE 2014-2020 și 2021-2027 și despre toate activitățile Centrului și cele ale instituției relevante din perspectiva finanțării UE;
- sprijinirea la nivel național a potențialilor beneficiari de fonduri ESI în identificarea surselor de finanțare potrivite nevoilor lor și în pregătirea de proiecte care sa îndeplinească cerințele necesare pentru a fi aprobate (help desk pentru potențialii beneficiari);
-furnizarea de servicii de tip ghișeu unic finanțări pentru IMM-uri;
- sprijinirea beneficiarilor în implementarea eficientă a proiectelor.

**Rezultatele** prevăzute ale proiectului sunt următoarele:
- Centrul operaţional şi funcţional;
- 20.700 solicitări de informatii soluţionate în perioada de activitate a Centrului
- portalul unic gestionat, actualizat, restructurat si dezvoltat;
- 211.400 sesiuni pe portal înregistrate în perioada de activitate a Centrului
- 12 campanii realizate online;
- 1200 seturi materiale promoţionale realizate şi distribuite.

**Valoarea totală a proiectului**: **345.560,86 lei**, reprezentând și valoarea eligibilă (respectiv 292.672,77 lei din Fondul European de Dezvoltare Regională şi 52.888,09 lei - cofinanțare).

**Durata proiectului**: 73 de luni, respectiv de la 1 decembrie 2017 până la 31 decembrie 2023.

Date de contact beneficiar: Șos. Bucuresti-Ploiesti, nr. 1 – 1B, Victoria Office Intrarea str. Menuetului, nr. 7, Sector 1, București Website: http://mfe.gov.ro/; contact.minister@mfe.gov.ro

**Proiect cofinanţat din Fondul European de Dezvoltare Regională prin Programul Operațional Asistență Tehnică 2014-2020**

[Descriere inițială 05.02.2018](https://www.fonduri-ue.ro/images/files/Anunturi_Proiecte/2022/DESCRIERE_proiect_1_2_060.docx)